CELEX: 62010CN0349
Language: da
Date: 2010-07-09 00:00:00
Title: Sag C-349/10 P: Appel iværksat den 9. juli 2010 af Claro, S.A. til prøvelse af dom afsagt den 28. april 2010 af Retten (Femte Afdeling) i sag T-225/09 — Claro, S.A. mod KHIM og Telefónica, S.A.

28.8.2010   
            
            
               DA
            
            
               Den Europæiske Unions Tidende
            
            
               C 234/29
            
         Appel iværksat den 9. juli 2010 af Claro, S.A. til prøvelse af dom afsagt den 28. april 2010 af Retten (Femte Afdeling) i sag T-225/09 — Claro, S.A. mod KHIM og Telefónica, S.A.
   (Sag C-349/10 P)
   ()
   2010/C 234/48
   Processprog: spansk
   
      Parter
   
   
      Appellant: Claro, S.A. (ved abogados E. Armijo Chávarri og A. Castán Pérez Gómez)
   
      De andre parter i appelsagen: Kontoret for Harmonisering i det Indre Marked (Varemærker og Design) og Telefónica, S.A.
   
      Appellanten har nedlagt følgende påstande
   
   Det fastslås, at appelskriftet og de tilhørende dokumenter til appel af Rettens dom (Femte Afdeling) af 28. april 2010 i sag T-225/09 er indgivet inden for fristen og på behørig vis, den nævnte dom ophæves efter en passende sagsbehandling og Claro, S.A. gives medhold i sine påstande.
   
      Anbringender og væsentligste argumenter
   
   Retten har foretaget en fejlagtig fortolkning af artikel 59 i EF-varemærkeforordningen. Appellanten har gjort gældende, at i modsætning til hvad Retten (og appelkammeret) slog fast, er forpligtelsen til at angive en skriftlig begrundelse til appelkammeret ikke et krav for, at klagen kan realitetsbehandles, men en forudsætning for den blotte sagsbehandling. Appellanten har endvidere gjort gældende, at Rettens (og appelkammerets) fejlagtige fortolkning har medført en tilsidesættelse af princippet om funktionel kontinuitet mellem Harmoniseringskontorets instanser i henhold til artikel 62, stk. 1, i forordning nr. 40/94 (1).
   
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).